आदरणीय \_\_\_\_\_\_\_\_\_\_

विद्यालयहरू केही कुरा सिक्नका लागि सकारात्मक स्थान हुन् जहाँ सबैजनासँग सुरक्षित र स्वस्थकर सिकाइ वातावरणमा अध्ययन गर्ने अधिकार छ। विद्यालयहरू कार्यस्थल पनि हुन् र विद्यालय कर्मचारीले आफूलाई खतरा वा असुरक्षित महसुस नगर्ने वातावरणमा काम गर्न पाउनुपर्छ।

मिति 3, 2022 देखि, विद्यालय सामुदायिक सुरक्षा आदेश योजना (योजना) सबै भिक्टोरियन विद्यालयमा प्रभावकारी हुने छ। यो योजनाले प्रधानाध्यापक र अन्य अधिकृत व्यक्तिहरूलाई विद्यालय समुदायमा कर्मचारी, विद्यार्थी वा अन्य व्यक्तिहरूसँग हानिकारक, दुर्व्यवहारपूर्ण वा धम्कीपूर्ण तरिकामा व्यवहार गर्ने केही आमाबुवा, स्याहारकर्ता वा अन्य वयस्कहरूका लागि सीमा लागू गर्ने चालू वा तत्काल विद्यालय सामुदायिक सुरक्षा आदेशहरू जारी गर्न अनुमति दिन्छ। योजनाको संक्षिप्त विवरण उपलब्ध गराउने छोटो [भिडियो](https://vimeo.com/723185699/0195aac2e2) सहित योजनाबारे थप जानकारीका लागि [यहाँ](https://www.vic.gov.au/school-community-safety-orders) क्लिक गर्नुहोस्।

यो योजनाले आदेशअन्तर्गत पर्ने मानिस र उहाँहरूको बालबालिकाका लागि केही दायरामा सुरक्षा उपलब्ध गराउँछ। उदाहरणका लागि, चालू विद्यालय सामुदायिक सुरक्षा आदेश जारी गर्नुअघि, अधिकृत व्यक्तिले आदेश जारी गर्ने सूचनामा व्यक्तिको प्रतिक्रिया र आदेशले उहाँहरूको बच्चालाई कत्तिको प्रभाव पार्न सक्छ भन्ने कुराको विचार गर्नुपर्छ। आदेशहरू व्यवहारलाई सम्बोधन गर्नका लागि न्यूनतम प्रतिबन्धनात्मक विकल्प हो भने मात्र अन्तिम विकल्पका रूपमा जारी गर्न सकिन्छ। आदेशअन्तर्गत पर्न सक्ने आमाबुवा, स्याहारकर्ता र अन्य वयस्कहरूका लागि योजनामा निर्मित सुरक्षाहरू (अपील गर्ने अधिकारहरूका बारेमा जानकारीसहित) बारे थप पढ्नका लागि, [विभागको वेबसाइट](https://www.vic.gov.au/school-community-safety-orders) मा पहुँच गर्नुहोस्।

विद्यालयका सबैजना, विशेषगरी कर्मचारी र आमाबुवा/स्याहारकर्ताहरूले विद्यालयलाई सिकाइ र कामका लागि अझ राम्रो स्थान बनाउन भूमिका खेल्नुहुन्छ। [विद्यालय समुदायभित्र सम्मानजनक व्यवहारसम्बन्धी नीति](https://www.education.vic.gov.au/Pages/Respectful-Behaviours-within-the-School-Community-Policy.aspx) ले सिकाइका लागि सकारात्मक वातावरण सिर्जना गर्नमा आमाबुवा, स्याहारकर्ता र विद्यालय कर्मचारीहरूको साझा भूमिका उल्लेख गर्दछ।

हाम्रो पारस्परिक उद्देश्य भनेको तपाईंको बच्चाको शिक्षामा सहायता गर्ने हो। यसो गर्नका लागि, हामी पृष्ठपोषण र उजुरीहरू दुवैलाई रचनात्मक र सम्मानजनक गराउन अनुरोध गर्छौँ। तपाईंले कुनै रचनात्मक र सम्मानजनक पृष्ठपोषण उपलब्ध गराउन चाहेमा आमाबुवाहरूलाई विद्यालयको उजुरी नीति वा प्रक्रिया वा [विभागको उजुरी नीति](https://www2.education.vic.gov.au/pal/complaints/policy) को पालना गर्न सम्झाइन्छ।

तपाईं [यहाँ](https://www.vic.gov.au/building-positive-relationship-your-childs-school) हाम्रो विद्यालय समुदायसँग सकारात्मक सम्बन्ध निर्माण गर्नका लागि [विद्यालय समुदायभित्र सम्मानजनक व्यवहारसम्बन्धी नीति](https://www.education.vic.gov.au/Pages/Respectful-Behaviours-within-the-School-Community-Policy.aspx) र अन्य स्रोतहरू फेला पार्न सक्नुहुन्छ।

[insert Principal’s name and contact details].